text: El Barça es fixa en Nahuel Molina pel lateral dret
  Nahuel Molina, jugador de l'Udinese | Europa Press
  El mercat de fitxatges d'aquest estiu és un dels més incerts pel Futbol Club Barcelona dels darrers anys o, fins i tot, de la seva història. I és que l'economia del club suposa un problema a l'hora de buscar jugadors, puix a hores d'ara ni els directius financers del Barça saben dels diners que disposen per fer segons quines operacions. No obstant això, l'equip de Laporta encara treballant en la recerca de futbolistes que s'ajustin a uns paràmetres màxims on el Barça podria operar per incloure aquells jugadors que interessin a Xavi.
  El nou nom que el Barça posa sobre la taula
  Un dels futbolistes que han completat una bona temporada i que podrien acabar venint a Barcelona en cas que Serginho Dest o Dani Alves marxessin del Barça aquest estiu, és el de Nahuel Molina, lateral dret de l'Udinese que ha fet una gran temporada a la lliga italiana. I és que segons el mitjà italià 'Tuttosport' els blaugranes haurien entrat en la cursa per fitxar al jugador argentí, pel qual l'Udinese ja ha posat un preu aproximat d'uns 30 milions d'euros. Aquest rumor apareix en un moment on el Barça ja semblava que havia escollit César Azpilicueta per reforçar el carril dret, però en cas que l'operació es compliqués per algun motiu, el club blaugrana estaria buscant una altra opció dins del mercat.
  Altres equips ja s'han interessat per Molina
  Un altre problema amb el qual el Barça es trobaria per fitxar Nahuel Molina, és que ja hi ha equips de bon nivell europeu que estan interessats en el seu fitxatge. Alguns dels noms que ja han preguntat per l'argentí són l'Arsenal, l'Atlètic de Madrid i la Juventus. El contracte de Nahuel Molina amb l'Udinese acaba el 2026 i la darrera actualització de Transfermarkt de la Serie A valora en 20 milions d'euros al futbolista de 24 anys. Durant la darrera temporada ha jugat un total de 37 partits, ha fet 5 assistències i ha marcat fins a 8 gols amb la samarreta de l'equip italià.